CELEX: 62022CN0057
Language: et
Date: 2022-01-28 00:00:00
Title: Kohtuasi C-57/22: Eelotsusetaotlus, mille on esitanud Nejvyšší soud České republiky (Tšehhi) 28. jaanuaril 2022 – YQ versus Ředitelství silnic a dálnic ČR

23.5.2022   
            
            
               ET
            
            
               Euroopa Liidu Teataja
            
            
               C 207/11
            
         
      Eelotsusetaotlus, mille on esitanud Nejvyšší soud České republiky (Tšehhi) 28. jaanuaril 2022 – YQ versus Ředitelství silnic a dálnic ČR
      (Kohtuasi C-57/22)
      (2022/C 207/16)
      Kohtumenetluse keel: tšehhi
      
         Eelotsusetaotluse esitanud kohus
      
      Nejvyšší soud České republiky
      
         Põhikohtuasja pooled
      
      
         Apellatsioonkaebuse esitaja (hageja esimeses kohtuastmes): YQ
      
         Teine menetluspool (kostja esimeses kohtuastmes): Ředitelství silnic a dálnic ČR
      
         Eelotsuse küsimused
      
      Kas Euroopa Parlamendi ja nõukogu 4. novembri 2003. aasta direktiivi 2003/88/EÜ (1) tööaja korralduse teatavate aspektide kohta artikli 7 lõiget 1 tuleb tõlgendada nii, et sellega on vastuolus riigisisene kohtupraktika, mille kohaselt ei ole töötajal, kelle tööleping on õigusvastaselt üles öeldud ja kes pärast selle ülesütlemise tühistamist riigisisese õiguse kohaselt ennistatakse kohtuotsusega tööle, õigust tasustatud põhipuhkusele töölepingu ülesütlemise päeva ja tööle ennistamise päeva vahelise aja eest põhjusel, ta ei ole tegelikult tööandjale tööd teinud, ning seda ka juhul, kui töötajal, kelle tööleping on riigisisest õigust rikkudes üles öeldud ja kes on tööandjale viivitamatult teatanud, et nõuab töösuhte jätkamist, on õigus saada keskmisele töötasule vastavat töötasu hüvitist alates päevast, mil ta teatas, et nõuab töösuhte jätkamist, kuni päevani, mil tööandja lubab töötaja tagasi tööle, või kuni töösuhte lõpetamiseni seaduses ettenähtud korras?
      
         (1)  ELT 2003, L 299, lk 9; ELT eriväljaanne 05/04, lk 381.